text: Sønderjyske Anna Kasprzak sikrer Danmark en finaleplads
  11 august 2016 kl. 19.10
  Anna Kasprzak fra Haderslev sikrede torsdag aften det danske dressurlandshold en plads i finalen. 
  Anna Kasprzak var sidste danske rytter på banen i dagens Grand Prix ved OL i Rio de Janeiro. Efter de tre holdkammeraters ridt, var det op til sønderjyden at sørge for, at holdet blev i top seks for derved at sikre sig en finaleplads.
  Den erfarne rytter red til 73,943 procent på hesten Donnperignon og med det resultat kunne holdet lige netop blive i top seks efter Tyskland, Holland USA, Canada og Sverige.
  -  Det blev lidt spændende, men vi klarede den videre til i morgen. Alt i alt er jeg godt tilfreds med min præstation, selv om der var nogle småting, hesten og jeg var uenige om, siger Anna Kasprzak til TV 2 Sporten.
  Holdet skal nu ride om medaljer fredag.
  